Foto: RIA «Novosti» Rossiya Kommunikatsiyalar va aloqa vazirligi rahbari Nikolay Nikiforov FXX Viber messenjeriga nisbatan xuddi Telegram’ga bo‘lgani kabi harakat qilishi mumkinligini istisno etmadi. Bu haqda RIA «Novosti» xabar bermoqda. «Bu Federal xavfsizlik xizmatiga berilishi lozim bo‘lgan savol, sababi shifrlash kalitlarini taqdim etish bo‘yicha ko‘rsatmasi ijrosi bo‘yicha tegishli masalalarda faqat FXX vakolatli. Agarda shifrlash kalitlarini taqdim etish bilan bog‘liq muammolar yuz bersa, ular ham sudga murojaat bilan chiqishi va xuddi shunday sud qarorini olishi mumkin», - deya aytib o‘tdi Nikiforov. Eslatib o‘tamiz, avvalroq Rossiya hukumati rahbari Dmitriy Medvedevning matbuot kotibi Telegram’ga qanday qilib kirishni deputatga tushuntirgandi.